**Rintarauhasen klipsimerkkaus ultraääniohjauksessa**

**Ajanvaraus**     .    .20    , klo    :

**Tutkimuspaikka**Sisäänkäynti on uuden sairaalan pääovesta F1. Kuvantaminen sijaitsee pääaulasta vasemmalla. Ilmoittautukaa kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

**Tutkimukseen valmistautuminen**

Tutkimuksessa käytetään röntgensäteilyä. Jos olet tai epäilet olevasi raskaana, ilmoita asiasta lähettävään yksikköön. Jos rintasi ovat käsittelyarat, voit ottaa kipulääkettä ½ tuntia ennen tutkimusta (ei Aspirin, Disperin).

Huolehdi ajoissa ennen tutkimusaikaasi, että aikaisemmat mammografiakuvasi ovat HVA:n kuvantamisen sähköisessä arkistossa vertailua varten. Hoitosi voi viivästyä, jos vertailukuvasi eivät ole ajoissa katsottavissa. Omia kuviasi voit kysyä paikasta, jossa ne on otettu. Kainuun HVA:n arkistosta löytyy valmiiksi Kainuun rintasyöpäseulontojen kuvat, poislukien puolankalaisten kuvat. Jos olet käynyt yksityisellä itsemaksavana asiakkaana, olet saanut kuvat itsellesi. Tuo nämä kuvat tullessasi kuvaukseen.

**Tutkimuksen kulku**

Aiemmissa tutkimuksissa rinnassa on todettu muutos, joka merkataan metallisella klipsillä. Toimenpide tehdään UÄ-ohjauksessa. Aluksi muutosalueen paikka varmistetaan ultraäänellä. Sen jälkeen rinnan iho pestään puhdistusaineella, ja radiologi laittaa klipsin muutosalueelle paikallispuudutuksessa. Pistokohta suojataan haavasidoksella. Lopuksi rinnasta otetaan vielä kaksi tarkistusmammografiakuvaa.

**Jälkitoimenpiteet**

Merkattua rintaa ei saa kastella kahteen vuorokauteen. Haavasidoksen voi poistaa kahden vuorokauden kuluttua toimenpiteestä. Raskasta fyysistä työtä vältettävä merkkauspäivänä. Saat tarkemmat jälkihoito-ohjeet mukaasi kuvantamisen yksiköstä toimenpiteen jälkeen.

**Tutkimustulokset**

Saat lähettävästä yksiköstä sovittuna aikana (vastaanotto- tai soittoaika).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa soittoaikamme on maanantai-perjantai klo 7.30–16 puh. 040 153 3240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.